ਘਟਨਾ ਤੋਂ ਅਗਲੇ ਦਿਨ 26 ਅਪਰੈਲ ਨੂੰ ਵਿਦਿਆਰਥਣਾਂ ਦਾ ਵਿਰੋਧ ਪ੍ਰਦਰਸ਼ਨ

ਵਿਦਿਆਰਥਣਾਂ ਵੱਲੋਂ ਅਗਲੇ ਦਿਨ ਜਾਂਚ ਦੇ ਤਰੀਕੇ ਅਤੇ ਹੋਸਟਲ ਸਟਾਫ਼ ਦੇ ਰਵੱਈਏ ਖ਼ਿਲਾਫ਼ ਯੂਨੀਵਰਸਿਟੀ ਕੈਂਪਸ ਵਿੱਚ ਪ੍ਰਦਰਸ਼ਨ ਕੀਤਾ ਗਿਆ।

ਉਨ੍ਹਾਂ ਦਾ ਇਲਜ਼ਾਮ ਸੀ ਕਿ ਹੋਸਟਲ ਸਟਾਫ਼ ਵੱਲੋਂ ਮਾੜੀ ਸ਼ਬਦਾਵਲੀ ਦੀ ਵੀ ਵਰਤੋਂ ਕੀਤੀ ਗਈ।

ਘਟਨਾ ਦੇ ਅਗਲੇ ਦਿਨ ਯੂਨੀਵਰਸਿਟੀ ਮੈਨੇਜਮੈਂਟ ਵੱਲੋਂ ਹੋਸਟਲ ਸਟਾਫ਼ ਦੀਆਂ ਚਾਰ ਮਹਿਲਾ ਮੁਲਾਜ਼ਮਾਂ ਨੂੰ ਨੌਕਰੀ ਤੋਂ ਬਰਖ਼ਾਸਤ ਕਰ ਦਿੱਤਾ ਗਿਆ।

ਅਕਾਲ ਯੂਨੀਵਰਸਿਟੀ ਬਠਿੰਡਾ ਤੇ ਤਲਵੰਡੀ ਸਾਬੋ ਦੇ ਬਾਹਰਵਾਰ ਸਥਿਤ ਹੈ ਅਤੇ ਸਾਲ 2015 ਵਿੱਚ ਸਥਾਪਿਤ ਕੀਤੀ ਗਈ ਸੀ।

ਇਹ ਵੀ ਪੜ੍ਹੋ:

ਇਸ ਘਟਨਾ ਦੇ ਦੋ ਹਫ਼ਤੇ ਬਾਅਦ 6 ਮਈ ਨੂੰ ਦੋ ਸੰਸਥਾਵਾਂ ਬੇਖ਼ੌਫ ਅਜ਼ਾਦੀ ਅਤੇ ਜਮਹੂਰੀ ਅਧਿਕਾਰ ਸਭਾ ਵੱਲੋਂ ਅਕਾਲ ਯੂਨੀਵਰਸਿਟੀ ਦਾ ਦੌਰਾ ਕੀਤਾ ਗਿਆ।ਸੰਸਥਾ ਦੇ ਨੁਮਾਇੰਦਿਆਂ ਮੁਤਾਬਿਕ ਉਹ ਮਾਮਲੇ ਦੀ ਜਾਂਚ ਕਰਕੇ ਤੱਥ ਸਾਹਮਣੇ ਲਿਆਉਣ ਦੀ ਮਨਸ਼ਾ ਨਾਲ ਗਏ ਸਨ। 

ਜਮਹੂਰੀ ਅਧਿਕਾਰ ਸਭਾ ਦੇ ਆਗੂ ਡਾ.ਅਜੀਤਪਾਲ ਸਿੰਘ ਮੁਤਾਬਕ, "ਸਾਡੀ ਗਿਆਰਾਂ ਮੈਂਬਰੀ ਸਾਂਝੀ ਤੱਥ ਖੋਜ ਟੀਮ ਅਕਾਲ ਯੂਨੀਵਰਸਿਟੀ ਗਈ ਸੀ। ਪਹਿਲਾਂ ਤਾਂ ਸਕਿਊਰਿਟੀ ਗਾਰਡਾਂ ਵੱਲੋਂ ਸਾਨੂੰ ਅੰਦਰ ਨਹੀਂ ਜਾਣ ਦਿੱਤਾ ਗਿਆ।"

ਉਨ੍ਹਾਂ ਅੱਗੇ ਦੱਸਿਆ, “ਬਾਅਦ ਵਿੱਚ ਗੇਟ ’ਤੇ ਹੀ ਸੰਸਥਾ ਦੇ ਕੁੱਝ ਅਧਿਕਾਰੀਆਂ ਵੱਲੋਂ ਸਾਨੂੰ ਧਮਕੀਆਂ ਦਿੱਤੀਆਂ ਗਈਆਂ। ਸਾਡੀ ਸਾਂਝੀ ਟੀਮ ਵਿੱਚ ਸ਼ਾਮਲ ਔਰਤਾਂ ਨਾਲ ... ਅਧਿਕਤਮ 4000 ਅੱਖਰਾਂ ਲਈ ਲੇਖ ਨੂੰ ਜਾਰੀ ਰੱਖੋ:
ਵੀ ਦੁਰਵਿਵਹਾਰ ਕੀਤਾ ਗਿਆ।”

ਜਮਹੂਰੀ ਅਧਿਕਾਰ ਸਭਾ ਦੇ ਆਗੂ ਡਾ.ਅਜੀਤਪਾਲ ਸਿੰਘ

“ਬਾਅਦ ਵਿੱਚ ਸਾਡੀ ਪੰਜ ਮੈਂਬਰੀ ਟੀਮ ਨੂੰ ਵਾਈਸ ਚਾਂਸਲਰ ਨਾਲ ਗੱਲ ਕਰਨ ਦੇ ਬਹਾਨੇ ਅੰਦਰ ਜਾਣ ਦਿੱਤਾ ਗਿਆ। ਅੰਦਰ ਜਾ ਕੇ ਵੀ ਉਨ੍ਹਾਂ ਸਾਨੂੰ ਵਾਈਸ ਚਾਂਸਲਰ ਨਾਲ ਨਹੀਂ ਮਿਲਾਇਆ।

ਉਨ੍ਹਾਂ ਆਪਣੀ ਗੱਲ ਜਾਰੀ ਰੱਖਿਦਿਆਂ ਕਿਹਾ, “ਅੰਦਰ ਉਹੀ ਅਧਿਕਾਰੀ ਹਾਜ਼ਰ ਸਨ ਜਿਨ੍ਹਾਂ ਨੇ ਸਾਡੀ ਟੀਮ ਨਾਲ ਦੁਰਵਿਵਹਾਰ ਕੀਤਾ ਸੀ। ਸਾਡੇ ਵੱਲੋਂ ਪੁੱਛੇ ਗਏ ਹਰ ਸਵਾਲ ਉੱਤੇ ਉਨ੍ਹਾਂ ਦਾ ਰਵੱਈਆ ਨਾ ਮਿਲਵਰਤਨ ਵਾਲਾ ਸੀ।"

ਬੇਖ਼ੌਫ ਅਜ਼ਾਦੀ ਦੀ ਆਗੂ ਸ਼ੈਲਜਾ ਸ਼ਰਮਾ ਨੇ ਦੱਸਿਆ, "ਉਨ੍ਹਾਂ ਨੇ ਪਹਿਲਾਂ ਸਾਨੂੰ ਅੰਦਰ ਨਹੀਂ ਜਾਣ ਦਿੱਤਾ, ਫਿਰ ਸਾਨੂੰ ਸਾਡੇ ਫ਼ੋਨ ਜਮਾਂ ਕਰਵਾਉਣ ਲਈ ਦਬਾਅ ਬਣਾਇਆ। ਜਦੋਂ ਅਸੀਂ ਇਨਕਾਰ ਕਰਦਿਆਂ ਇਸ ਦਾ ਕਾਰਨ ਪੁੱਛਿਆ ਤਾਂ ਉੱਥੇ ਮੌਜੂਦ ਅਧਿਕਾਰੀਆਂ ਨੇ ਬਹੁਤ ਉੱਚੀ ਅਵਾਜ਼ ਵਿੱਚ ਗੱਲ ਕੀਤੀ।”

“ਇੱਕ ਅਧਿਕਾਰੀ ਤਾਂ ਲਗਪਗ ਸਾਡੇ ਉੱਤੇ ਚੀਕ ਹੀ ਰਿਹਾ ਸੀ। ਯੂਨੀਵਰਸਿਟੀ ਅੰਦਰੋਂ ਬਹੁਤ ਸੁੰਨੀ-ਸੁੰਨੀ ਜਾਪ ਰਹੀ ਸੀ। ਉਨ੍ਹਾਂ ਸਾਨੂੰ ਕਿਸੇ ਵਿਦਿਆਰਥਣ ਨਾਲ ਮਿਲਣ ਦੀ ਇਜਾਜ਼ਤ ਨਹੀਂ ਦਿੱਤੀ।”

ਘਟਨਾ ਤੋਂ ਅਗਲੇ ਦਿਨ ਵਿਦਿਆਰਥਣਾਂ ਦਾ ਵਿਰੋਧ ਪ੍ਰਦਰਸ਼ਨ ਮੌਕੇ ਮੌਜੂਦ ਪੁਲਿਸ

ਯੂਨੀਵਰਸਿਟੀ ਦੇ ਸਾਬਕਾ ਵਿਦਿਆਰਥੀਆਂ ਅਤੇ ਹੋਰ ਸਰੋਤਾਂ ਤੋਂ ਅਸੀਂ ਜਾਂਚ ਕੀਤੀ। ਸਾਡੀ ਜਾਂਚ ਵਿੱਚ ਇਹ ਸਾਹਮਣੇ ਆਇਆ ਕਿ ਅੰਦਰ ਦਾ ਮਾਹੌਲ ਬਹੁਤ ਗੈਰ ਜਮਹੂਰੀ ਅਤੇ ਤੰਗ ਨਜ਼ਰ ਹੈ। ਮੁੰਡੇ ਕੁੜੀਆਂ ਨੂੰ ਇਕੱਠੇ ਬੈਠਣ ਨਹੀਂ ਦਿੱਤਾ ਜਾਂਦਾ।”

“ਕੁੜੀਆਂ ਨੂੰ ਕੈਂਪਸ ਵਿੱਚੋਂ ਬਾਹਰ ਆਉਣ ਦੀ ਵੀ ਅਜ਼ਾਦੀ ਨਹੀਂ ਹੈ। ਜਿਹੜੇ ਵਿਦਿਆਰਥੀਆਂ ਨਾਲ ਅਸੀਂ ਗੱਲ ਕੀਤੀ ਉਹ ਵੀ ਇਸ ਗੱਲੋਂ ਡਰੇ ਹੋਏ ਸਨ ਕਿ ਉਨ੍ਹਾਂ ਦਾ ਨਾਂ ਸਾਹਮਣੇ ਨਾ ਆਵੇ।”

“ਯੂਨੀਵਰਸਿਟੀ ਵਿੱਚ ਵਾਪਰੀ ਇਹ ਘਟਨਾ ਇਸੇ ਮਾਹੌਲ ਦਾ ਸਿੱਟਾ ਹੈ। ਇਹ ਕੁੜੀਆਂ ਦੇ ਸਨਮਾਨ ਦੀ ਉਲੰਘਣਾ ਹੈ। ਸਾਨੂੰ ਇਹ ਵੀ ਪਤਾ ਲੱਗਿਆ ਹੈ ਕਿ ਸਮਾਜਿਕ ਸ਼ਾਖ਼ ਦੇ ਨਾਂ ’ਤੇ ਪੀੜਤ ਕੁੜੀਆਂ ਦੀ ਕਾਊਂਸਲਿੰਗ ਕੀਤੀ ਗਈ ਹੈ ਤਾਂ ਜੋ ਉਹ ਕਾਨੂੰਨੀ ਕਾਰਵਾਈ ਵਿੱਚ ਨਾ ਪੈਣ।"

ਇਹ ਵੀ ਪੜ੍ਹੋ:

ਅਸੀਂ ਇੱਕ ਪੀੜਤ ਵਿਦਿਆਰਥਣ ਨਾਲ ਸੰਪਰਕ ਕੀਤਾ। ਇਸ ਵਿਦਿਆਰਥਣ ਨੇ ਆਪਣਾ ਨਾਂ ਨਸ਼ਰ ਨਾਂ ਕਰਨ ਦੀ ਸ਼ਰਤ ’ਤੇ ਦੱਸਿਆ ਕਿ ਜੋ ਵੀ ਹੋਇਆ ਉਹ ਗ਼ਲਤ ਹੋਇਆ ਸੀ ਪਰ ਮੈਨੇਜਮੈਂਟ ਵੱਲੋਂ ਲਏ ਐਕਸ਼ਨ ਤੋਂ ਉਹ ਸੰਤੁਸ਼ਟ ਹੈ।

ਜਦੋਂ ਅਸੀਂ ਯੂਨੀਵਰਸਿਟੀ ਕੈਂਪਸ ਪਹੁੰਚੇ ਤਾਂ ਗੇਟ ਉੱਤੇ ਪੰਜ ਸਕਿਊਰਿਟੀ ਗਾਰਡ ਮੌਜੂਦ ਸਨ। ਸਾਡੇ ਵੱਲੋਂ ਪ੍ਰੈੱਸ ਦੀ ਪਛਾਣ ਦੱਸਣ ਉੱਤੇ ਐਂਟਰੀ ਰਜਿਸਟਰ ਕਰਵਾ ਕੇ ਅੰਦਰ ਜਾਣ ਦਿੱਤਾ ਗਿਆ। 

ਇੱਕ ਸੁਰੱਖਿਆ ਗਾਰਡ ਸਾਡੇ ਨਾਲ ਲੋਕ ਸੰਪਰਕ ਅਧਿਕਾਰੀ ਦੇ ਦਫ਼ਤਰ ਤੱਕ ਗਿਆ। ਕੈਂਪਸ ਦੇ ਅੰਦਰ ਮਾਹੌਲ ਬਹੁਤ ਸ਼ਾਂਤ ਸੀ। ਕੁਝ ਕੁ ਹੀ ਵਿਦਿਆਰਥੀ ਕੈਂਪਸ ਅੰਦਰ ਘੁੰਮਦੇ ਦਿਖਾਈ ਦਿੱਤੇ।

ਯੂਨੀਵਰਸਿਟੀ ਦੇ ਲੋਕ ਸੰਪਰਕ ਅਧਿਕਾਰੀ ਚਰਨਜੀਤ ਸਿੰਘ ਨੇ ਦੱਸਿਆ, "ਸਾਡੇ ਕੋਲ ਬਾਰਾਂ ਸੌ ਵਿਦਿਆਰਥੀ ਹਨ। ਵੈਸੇ ਸਾਡੇ ਕੈਂਪਸ ਵਿੱਚ ਇਸ ਤਰ੍ਹਾਂ ਹੀ ਸ਼ਾਂਤੀ ਰਹਿੰਦੀ ਹੈ। ਇਹ ਡਿਸੀਪਲਿਨ...